স্পোর্টস ডেস্ক ১৫ নভেম্বর ২০১৯, ১০:৩৮:৫০ | অনলাইন সংস্করণ
প্রথম দিনের ১ উইকেটে ৮৬ রান নিয়ে দ্বিতীয় দিন খেলতে নামে ভারত। ৩৭ রানে মায়াঙ্ক আগারওয়াল এবং ৪৩ রান নিয়ে চেতেশ্বর পুজারা দিনের খেলা শুরু করেন। আগের দিন দলীয় ১৪ রানে হিটম্যান রোহিত শর্মা ফেরার পর দারুণভাবে প্রাথমিক ধাক্কা সামলে নেন তারা। দিন শেষে জমাট বেঁধে উঠেছিল তাদের জোট।
তবে এদিন শুরুতেই তাদের জুটিতে ভাঙন ধরে। পুজারাকে দ্রুত ফিরিয়ে দেন আবু জায়েদ। বৃহস্পতিবার ভয়ংকর হয়ে ওঠার আগে ইনফর্ম রোহিতকেও সাজঘরে ফেরত পাঠান তিনি। ফেরার আগে অবশ্য ২৩তম ফিফটি তুলে নেন পুজারা। ৭২ বলে ৯ চারে ৫৪ রানের দায়িত্বশীল ইনিংস খেলেন তিনি।
সেই রেশ না কাটতেই সময়ের সেরা ব্যাটসম্যান বিরাট কোহলিকে এলবিডব্লিউর ফাঁদে ফেলেন আবু জায়েদ। অবশ্য প্রথমে তার আবেদনে সাড়া দেননি অনফিল্ড আম্পায়ার। পরে রিভিউ নিলে সিদ্ধান্তের হেরফের ঘটে। এতে ডাক মেরে প্যাভিলিয়নের পথ ধরেন ভারতীয় অধিনায়ক।
এ রিপোর্ট লেখা পর্যন্ত ভারতের সংগ্রহ ৩ উইকেটে ১৩৪ রান। আগারওয়াল ৫৮ রান নিয়ে ব্যাট করছেন। ১৪ রান নিয়ে তাকে সঙ্গ দিচ্ছে আজিঙ্কা রাহানে। এখন ১৬ রানে পিছিয়ে টিম ইন্ডিয়া।
মাস্ক পরা নিয়ে জাদেজার স্ত্রীর সঙ্গে তর্ক, হাসপাতালে পুলিশ
করোনা আক্রান্ত ভারতের ৬ হকি খেলোয়াড়